Mökinihmekukka

Mökinihmekukka eli ihmekukka (Mirabilis jalapa) on ihmekukkakasvien heimoon kuuluva ruohokasvi, jonka alkuperäinen elinalue on trooppinen Amerikka.

Mökinihmekukka on 50–100 senttimetriä korkeaksi kasvava monivuotinen, pystykasvuinen ruoho. Sen lehdet ovat vastakkaiset ja ruodilliset. Torvimaisissa kukissa on viisi liuskaa ja ne ovat noin kolme senttimetriä leveät. Väriltään kukat voivat olla punaiset, keltaiset, valkoiset tai kirjavat.

Jos valko- ja punakukkainen yksilö risteytetään, saadaan vaaleanpunakukkaisia jälkeläisiä. Risteyttämällä näitä keskenään saadaan valko-, puna- ja vaaleanpunakukkaisia jälkeläisiä suhteessa 1:1:2.

 Lähteet 

 Aiheesta muualla 
 Suomen Lajitietokeskus: Mökinihmekukka – Mirabilis jalapa
 ITIS: Mirabilis jalapa 
 United States Department of Agriculture (USDA): Mirabilis jalapa 
 Flora of China: Mirabilis jalapa 

Luokka:Ihmekukkakasvit